text: Weekenden byder på gråt og kedeligt påskevejr
  15 april 2017 kl. 04.59
  Kigger man op mod himlen lørdag og søndag, så kommer man til at se skyer og regn. 
  Skal man ud og gå tur eller ud og lede efter påskeæg her i weekenden, så skal man huske at klæde sig ordentligt på.
  Ellers kan det blive en våd og kold fornøjelse. Påskeweekenden byder både lørdag og søndag på gråt vejr.
  Ifølge DMI kan Syd- og Sønderjyderne se frem til både regn, skyer og byger mange steder i landsdelen. Det gælder både lørdag og søndag, hvor der vil komme op til 5 mm regn.
  Temperaturen vil ligge på mellem 5 og 8 grader, vinden tiltager til jævn til hård fra vest og nordvest, ved Vestkysten og Vadehavet op til kuling.
  